Lav et referat af nedenstående tekst:

Tekst:
En halmlade på en gård på Gråkærvej ved Handest står fredag eftermiddag ikke til at redde. Det konstaterer indsatsleder Karsten Strauss fra Nordjyllands Beredskab, der klokken 13.12 blev kaldt ud til brand i laden. - Det er en lade fyldt op med hø og halm, og det brænder lystigt, siger indsatslederen. Der var dyr i den modsatte ende af laden, men de er ifølge Nordjyllands Politi ude af laden og er ikke i fare. - Vi sprøjter vand på enden af laden hvor der er fare for at ilden kan brede sig til andre dele af ejendommen, men ellers lader vi den brænde ud. Sådan en halmbrand kan vi ikke få slukket før laden er brændt ned alligevel, så det er den hurtigste måde at få branden afsluttet på. Og vi sparer også en masse vand på den måde, siger indsatslederen. Vindretningen er fredag eftermiddag til beredskabets fordel og sikrer yderligere at branden ikke breder sig fra den 1200 kvadratmeter store hal til andre bygninger. Men det kommer til at tage tid før brandfolkene kan komme hjem til stationen igen. - Vi ved, hvad vi skal lave de næste 3-5 timer, siger Karsten Strauss fra Nordjyllands Beredskab.

Referat:
En lade på 1200 kvadratmeter brænder fredag eftermiddag. Beredskabet lader bygningen brænde ned, mens de sikrer at ilden ikke breder sig.